[{"text_idx": "#000003", "text": "Traditsiooniliselt peetakse kiriklikult laulatamata ehk \u201eseaduslikult\u201c registreerimata abielu teerajajateks Eestis kirjanik Eduard Vildet ja advokaat Lui Oleskit. Kuid juba paarku\u0308mmend aastat varem, arvata vo\u0303ib et kauemgi, oli selline komme laialt levinud Peipsi a\u0308a\u0308res elavate vanausuliste seas, nagu ilmekalt selgub Kasepa\u0308a\u0308 vallapolitsei aruandest keiserlikule Tartu maakohtule 1888. aastal (RA, EAA.949.1.1607)"}, {"text_idx": "#000004", "text": "Hoolimata sellest, et ko\u0303ik ametiisikud ja \u201erakendusaktid\u201c kooselude kirjapanekuks on olemas, to\u0303deb vallavanem Jaan Kask siiski, et seaduste ta\u0308itmine vo\u0303imatu on, kuna raskolnikute paariheitmine vo\u0303ib juhtuda o\u0308o\u0308sel ja a\u0308kiliselt ning isegi kohalikud usujuhid ei tea, kas niiviisi \u201ekokkuheitjad ka paarirahvaks soovivad ja\u0308a\u0308da\u201c."}, {"text_idx": "#000005", "text": "Eeskirja peale 26. jaanuarist s.a. No 2330 on siinsel Wallapolitseil so\u0303nakuulelikult teadustada, et siinse kogukonna raskolnikute ettelugijast peetud raamatu ja\u0308rgi Januari kuus s.a. siinse raskolnikute seas abielusse heitmisi ega su\u0308ndimisi ette tulnud pole. Arwukiri suremiste u\u0308le saab seega u\u0308hes sisse saadetud. Selle juurde on siinsel Wallapolitseil so\u0303nakuulelikult teatada, et"}, {"text_idx": "#000006", "text": "1. Tihti raskolnikute juures ette tuleb, et su\u0308ndinud laps kuu ehk rohkemgi aja tagasi ristitud saab ja seepa\u0308rast wo\u0303imatu on iga kuu lo\u0303pul ko\u0303iki selle kuus su\u0308ndinuid teada saada ja arwukirjasse u\u0308lesse wo\u0303tta."}, {"text_idx": "#000007", "text": "2. Ei lase siinse kogukonna raskolnikud ennast abielusse heitmise juures mitte laulatada ehk ette lugijast kokku o\u0303nnistada waid abielusse heitmine on seega lo\u0303ppetud, et peigmees o\u0308o\u0308si pruutile ja\u0308rele la\u0308heb, temale ra\u0308tiku pa\u0308he seab ja oma kodu wiib. Raskolnikute ette lugijatele on ka\u0308stud paariheitjate nimmed selle tarwis sisse seatud raamatu u\u0308les ta\u0308hendada, aga u\u0308tlewad, et paari heitjad kutsumise peale ko\u0303ik mitte kohe nende juurde ennast u\u0308leskirjutama ei tulla ja omast peast ei teada nemad ka mitte u\u0308les kirjutada, sest et teadmata olla kas kokku heitjad soowivad paari rahvaks ja\u0308a\u0308da."}, {"text_idx": "#000008", "text": "Niisugusel olekul ja\u0308a\u0308wad mimted paarid u\u0308leskirjutamata ja mo\u0303ned saawad alles mitme kuu tagant u\u0308leskirjutatud ja on seepa\u0308rast wallapolitseil wo\u0303imata iga kuus keiki paari heitnuid teada saada ja kuu arwukirjasse u\u0308lesse wo\u0303tta. Pealegi kui teadmata on, kas niisugust paariheitmist abieluks lugeda tuleb."}, {"text_idx": "#000014", "text": "Saada uued postitused mulle e-mailile"}]